**GEOGRAFIJA 8 VPRAŠANJA ZA OCENJEVANJE 2. OCENJEVALNO OBDOBJE**

1. **Kako delimo Ameriko?**

**Celino najpogosteje razdelimo na dva dela:**

-Severno Ameriko,

-Južno Ameriko.

**Razdelimo jo na lahko na tri dele:**

-Severno Ameriko,

-Srednjo Ameriko,

-Južno Ameriko.

**Glede na priseljeno prebivalstvo jo delimo na:**

-Angloameriko,

-Latinsko Ameriko.

**SEVERNA AMERIKA**

1. **Kaj vpliva na podnebje?**

Na podnebje vpliva:

-geografska lega,

-relief,

-morski tokovi,

-oddaljenost od morja.

1. **Razloži tornado!**

Tornado je po navadi kratkotrajen, toda zelo uničevalen vrtinčast veter. Najpogosteje se pojavi spomladi ali zgodaj poleti. Največ tornadov je v ZDA.

Topel, vlažen zrak iz Mehiškega zaliva prodira proti severu v Osrednje nižavje. S severa iz Kanade, prihaja hladen, suh zrak. Ko se hladen in topel zrak »srečata«, se hladen zrak spušča pod toplega in ga prisili, da se ta dvigne ter začne vrtinčiti. Nizek zrak v sredini tornada povzroči, da tornado povzroči, da tornado vsrka prah in predmete v lijak.

1. **Naštej in pojasni vzroke za neenakomerno gostoto poselitve.**

Severna Amerika je zelo neenakomerno poseljena. Najredkeje sta poseljena Arktika in severni del Kanade. Med redko poseljena območja uvrščamo tudi srednje in zahoden dele Kanade ter gorati zahod ZDA.

Najgosteje so poseljeni severovzhod ZDA, območje Velikih jezer, Kalifornija, obale Mehiškega zaliva, ter otoki v Karibskem morju.

Povprečna gostota poselitve je v južnem delu precej večja kot severu celine.

1. **Na čem temelji uspešen gospodarski razvoj nekaterih držav Severne Amerike?**

Severna Amerika ima zelo dobre pogoje razvoj gospodarstva. Ima številne naravne vire ( rude, energijski viri, rodovitna prst..) in ugoden prometni položaj. Na vzhodu jo Atlantski ocean povezuje z Evropo in Afriko, na zahodu pa Tihi ocean z Azijo.

1. **Kaj je značilno za postindustrijsko družbo?**

ZDA so postindustrijska država s specializiranim kmetijstvom, visoko tehnološko razvito industrijo in odprtim gospodarskim sistemom ter tesno povezanostjo izobraževalnih ustanov in podjetij.

1. **Opiši sestavo ZDA.**

Večina prebivalcev ZDA ima prednike na kateri od preostalih celin. Prvi so se začeli v večjem številu preseljevati Evropejci v 16.st. prvotno prebivalstvo je v stiku z Evropejci skorajda izginilo, predvsem zaradi novih bolezni in nasilja belih naseljencev. V južni del ZDA so za delo na plantažah do 19.st. kot sužnje vozili črnce iz Afrike.

Po odpravi suženjstva (1865) so se ti postopoma razdelili po celotni državi. V 2/2 20.st. je začel val priseljevanja iz Evrope upadati, prevladovati pa so začeli priseljenci iz Azije ter Srednje in Južne Amerike.

1. **Zakaj je južni del Kanade poseljen gosteje kot severni?**

Kanada je dežela priseljevanja. Tukaj je prišlo do ohranja razlik in tako je nastala multikulturna družba. Danes so večinsko prebivalstvo potomci priseljencev iz Velike Britanije, Irske in Francije, ki so se prvi naselili v Kanado.

Južni del Kanade je gosteje poseljen zaradi tega, ker ni tako hladno in so boljši pogoji za življenje.

1. **Kateri naravni viri so pomembni za gospodarski razvoj Kanade?**

Kanada je ena izmed gospodarsko razvitejših držav na svetu. Večina ljudi ima visok življenjski standard, brezposelnost je nizka. V preteklosti je bila to predvsem kmetijska država, danes prevladujejo industrija in storitvene dejavnosti.

Gospodarstvo temelji na naravnih virih. Država ima veliko rud, energijskih virov, gozdov, bogata ribolovna območja in v južnem delu dobre pogoje za kmetijstvo. Kanada je ena največjih izvoznic kmetijskih pridelkov (žito, meso, ribe, oljnice).

**SREDNJA AMERIKA**

1. **Kdo in kako je vlival na sestavo prebivalstva Srednje Amerike?**

Vse države Srednje Amerike je najbolj zaznamovala večstoletna kolonialna preteklost. Evropejci so ob prihodu v Srednjo Ameriko dobesedno uničili staroselce na otokih, na celini pa uničili visoko razviti civilizaciji Majev in Aztekov. Ozemlje so si nato v celoti podredili in uvedli kolonialno gospodarstvo, ki je temeljilo na ropanju naravnih virov in izkoriščanju poceni delovne sile. V Mehiki so izkoriščali bogate rudnike srebra, drugod pa so uvedli plantažno poljedelstvo.

1. **Naštej glavne gospodarske dejavnosti v Srednji Ameriki.**

**Mehika:**

-na velikem deležu površin pridelujejo koruzo za lastno prehrano,

-ob Mehiškem zalivu in Jukatanu gojijo sladkorni trs, kakavovec in bombaž,

-najpomembnejša gospodarska dejavnost je pridobivanje nafte in zemeljskega plina,

-pomembno je pridobivanje rud, še posebej srebra,

-razvoj industrije je v Mehiki zelo hiter. Večina mest je v okolici največjega mesta Ciudad de Mexico in ob meji z ZDA. Tovarne so večinoma v lasti ameriških podjetij, ki uporabljajo poceni delovno silo,

-velik pomen ima turizem.

**Medmorska Amerika**

-v večini držav prevladuje kmetijstvo, na višavju in v notranjosti samooskrbno kmetijstvo,

-ob obalah so plantaže, kjer gojijo pridelke za izvoz,

-na obali Karibskega morja, kjer predelujejo večinoma banane,

- na obalah Tihega oceana sladkorni trs,

-v notranjosti pa kavo-

-industrija, razen v Gvatemali in na Kostariki, nima pomembnejše vloge,

-velik del prihodkov prinaša turizem,

-Panamski prehod je najpomembnejši vir prihodkov Paname.

**Karibske države**

-glavni gospodarski dejavnosti sta kmetijstvo in turizem,

-večino kmetijskih pridelkov pridelajo na plantažah in so namenjeni izvozu. To so banane, kava, sladkorni trs in tobak.

-gospodarsko nekaterih držav temelji na izvozu enega samega pridelka ( Kuba- sladkorni trs in tobak).

**JUŽNA AMERIKA**

1. **Pojasni kaj vse vpliva na podnebje Južne Amerike.**

Večji del Južne Amerike leži v vročem pasu, na jugu celine sta subtropski pas in zmerno topli pas, skrajni jug celine sega v subpolarni pas.

Na podnebje vplivajo poleg geografske lege še nadmorska višina in morski tokovi. Vpliv Tihega oceana je zaradi Andov omejen na obalni pas. Vzdolž zahodne obale teče hladen Humboldtov tok.

1. **Predstavi tropski deževni gozd.**

Tropski deževni gozd raste na območjih z ekvatorialnim podnebjem, kjer so vse leto visoke temperature in obilne padavine. To je območje izjemne raznovrstnosti. Tu živijo številne rastlinske in živalske brste, mnoge med njimi so nam še neznane.

Rastje je razporejeno v nadstropja. Vsako nadstropje je dom različnih rastlin in živali.

Prvo nadstropje spodaj sestavlja podrast, ki je v tropskem deževnem gozdu zaradi skromne svetlobe, ki podre do tal, skoraj ni.

Sledijo mlada, nizka drevesa, nato so drevesa vedno višja, posamezna najvišja drevesa se dvigajo visoko nad ostale krošnje.

Med drevesi rastejo ovijalke.

Tropski deževni gozd je redko poseljen, a v nekaterih delih še vedno najdemo prvotne prebivalce s tradicionalnim načinom življenja, ki pa so zaradi krčenja gozdov vse bolj ogroženi.

Glavni vzrok za krčenje gozdov je naraščanje prebivalstva in s tem povezano pridobivanje novih obdelovalnih površin in pašnikov.

Med pomembnejšimi vzroki so tudi dragocen les in rudna nahajališča.

Največji poseg v tropski deževni gozd se je zgodil v 60. letih, ko je Brazilija revnim prebivalcem podeljevala zemljo v Amazonskem nižavju. Potem, ko so posekali gozd, je bila prst brez rastlinstva zaradi velike količine padavin zelo izpostavljena erozije in se je zelo hitro izčrpala, tako da so morali ljudje za preživetje izkrčiti nov del gozda.

1. **Katera območja so najredkeje naseljena in zakaj?**

Tukaj je redka in neenakomerna poseljena, redkeje od nje je poseljena le še Avstralija.

Najredkeje so poseljeni Amazonsko nižavje in najvišji predeli Andov. Redko je poseljena je tudi notranjost celine.

Največja gostota prebivalstva je ob Atlantski obali ter v dolinah in kotlinah v Andih.

1. **Zakaj države spodbujajo naseljevanje v notranjost?**

Države spodbujajo naseljevanje v notranjost s podeljevanjem zemljišč revnim prebivalcem. Brazilija je v želji, da bi spodbudila priseljevanje v notranjost, tja prestavila celo svoje glavno mesto.

1. **Naštej probleme s kateri se srečuje prebivalstvo Južne Amerike, in poišči vzroke zanje.**

Južna Amerika je najbolj urbanizirano območje na svetu. Velika mesta so središča trgovine, gospodarstva, politike, toda hkrati postavljena pred izzive povezane s prenaseljenostjo, visokimi cenami zemljišč ter stanovanj ter zagotavljanjem ustreznih prometnih povezav.

1. **Kaj je značilno za barakarska naselja na obrobju mest?**

V mesta se še vedno preseljujejo številni ljudje s podeželja, ki si na obrobjih mest postavljajo barakarska naselja. Le-ta so ponekod zgrajena strmih pobočjih, ki so neprimerna za gradnjo, zato jih ogrožajo zemeljski plazovi.

1. **Kaj je značilno za kmetijstvo?**

Najpomembnejši gospodarski dejavnosti sta rudarstvo in industrija. Kmetijstvo, ki je pomembno tako za prehrano domačega prebivalstva kot za izvoz, s eje v zadnjih letih spremenilo.

Na majhnih kmetijah še vedno pridelujejo predvsem koruzo, pšenico, kvinojo in krompir ter redijo lame, alpake, ovce in koze.

Na veleposestvih in plantažah poleg tradicionalnih pridelkov (kava, sladkorni trs, banane, kakao) pridelujejo tudi sojo, zelenjavo in cvetje.

Na območjih z manj padavin je pomembna živinoreja. Glavno živinorejsko območje so Pampe, kjer redijo predvsem govedo.

Ribištvo je pomembno tako za preživetje lokalnega prebivalstva kot tudi za izvoz. Ob obali so številne izvozne usmerjene ribogojnice. Največji pomen za ribištvo v Peruju in Čilu. Zaradi pretiranega ribolova in podnebnih sprememb se je ulov precej zmanjšal. Na območju tropskega deževnega gozda je zelo pomembno gozdarstvo.

1. **Kateri so glavni okoljski in socialni problemi velikih mest?**

Nekontrolirano priseljevanje povzroča številne težave pri oskrbi z vodo, onesnaženost, brezposelnost, visoko stopnjo kriminala in revščine.

Med prebivalstvom obstajajo velike socialne razlike, bogastvo in oblast sta v mnogih državah še vedno v rokah maloštevilne skupine ljudi. Z gospodarskim razvojem se je okrepil srednji sloj. Države imajo demokratičen politični sistem, vendar je nestabilen in se sooča s številnimi problemi, med katerimi izstopa korupcija.

Vsa močnejša so gibanja staroselcev, ki zahtevajo delež pri delitvi dohodka od naravnih bogastev in pri odločanju. S tem poskušajo iz države izriniti tuja podjetja, ki za majhne odškodnine izkoriščajo rudna bogastva in energijske vire v Južni Ameriki.

**AVSTRALIJA IN OCEANIJA**

1. **Kateri dejavniki vplivajo na podnebje Avstralije in Oceanije?**

Na podnebje vplivajo:

-geografska lega: večji del Avstralije in Oceanije leži v tropskem pasu, južni del Avstralije in Nova Zelandija pa v subtropskem in zmerno toplem pasu.

1. **Zakaj velik del Avstralije predstavljajo puščave?**

Zato, ker večji del Avstralije leži v tropskem pasu. Puščave se nahajajo v notranjosti celine in na zahodu sega puščava do morja. To se pojavlja zaradi lege celine in velikosti celine. Padavin ne dosežejo notranjosti, ker že prej padejo na zemljo.

1. **Opiši probleme Avstralije in Oceanije pri oskrbi z vodo.**

Največja avstralska reka je Murray in ima dva pritoka: Darling in Murrumbidgee.

Skupaj sestavljajo edino večje porečje v Avstraliji. Mnoge reke v sušni dobi presahnejo, v osrednjih delih Avstralije pa sploh nimajo stalno tekočih rek. Reke imajo vodo le v času padavin, nato pa presahnejo ali se izlivajo v slana jezera v notranjosti. Zaradi slabo razvejanega rečnega omrežja in malo padavin je v notranjost Avstralije odvisna od arteške vode, ki pa je zaradi visoke vsebnosti raztopljenih soli in mineralov primerna le na napajanje živine.

Arteška voda je ujeta med dve neprepustni kamnini in na površje jo dobijo s črpanjem oz. gradnjo vodnjakov.

1. **Opiši nastanek koralnega grebena.**

Koralni grebeni nastajajo iz odmrlih apnenčastih skeletov majhnih živali, ki jim pravimo koralnjaki. Koralni grebeni zrastejo nekaj cm na leto. Velik del koralnih grebenov po svetu je zaradi človeka ogrožen. Ogrožajo jih pretiran ribolov, turizem, onesnaževanje morje in segrevanje ozračja. Skupaj s koralami začnejo odmirati tudi druge živali, ki živijo na koralnem grebenu. Posebna oblika koralnih grebenov so atoli.

1. **Opiši pomen Velikega koralnega grebena.**

Tukaj živi bogat živalski svet. potrebujejo čisto vodo. Torej so indikator čistosti vode.

1. **Kaj je značilno za poselitev Avstralije in Oceanije.**

Avstralija je najredkeje poseljena celina. Poselitev je tudi zelo neenakomerna. Notranjost je skoraj da neposeljena. Manjša naselja v notranjosti so vezana predvsem na rudnike in živinorejske farme.

1. **Navedi vzroke za redko in neenakomerno poselitev Avstralije.**

Na poselitev vplivajo geografska lega, oddaljenost od morja in puščavsko podnebje.

1. **Opiši usodo staroselcev Avstralije in Nove Zelandije.**

Staroselci Avstralije so Aborigini in danes predstavljajo 1% prebivalstva. Britanski priseljenci so Aborigine imeli za manjvredne ljudi. S priseljevanjem belcev se je zaradi preganjanja in bolezni njihovo število hitro zmanjševalo. Državljanske pravice so dobili leta 1967.

Staroselci Nove Zelandije so Maori, katerih število se je zaradi vojn s priseljenci in bolezni hitro zmanjševalo.

1. **Kaj je značilno za gospodarstvo Avstralije?**

Avstralci imajo visok življenjski standard in dobro razvite storitvene dejavnosti, v katerih je zaposlenih več kot 70% prebivalcev. Industrija je zelo raznovrstna, njeni izdelki pa so namenjeni predvsem domačemu trgu. Pomembno je tudi rudarstvo. Avstralija je edina gospodarsko razvita država, ki je v veliki meri odvisna od izvoza rudnih bogastev, energijskih virov in pridelkov, s tem pa tudi od nihanja cen na svetovnem trgu.

1. **Kakšni so pogoji za kmetijstvo v Avstraliji?**

Kljub neugodnim naravnim razmeram ima Avstralija dobro razvito kmetijstvo. Na območjih, kjer je dovolj padavin ter na namakalnih območjih ob rekah Murray in Murrumbidgee je razvito intenzivno kmetijstvo.

Na severovzhodu pridelujejo sladkorni trs in tropsko sadje (banane, ananas), na obalnih območjih na vzhodu in jugu pa krmne rastline, zelenjavo in južno sadje.

Za ostala območja je značilno ekstenzivno kmetijstvo. Na območjih z večjo količin padavin pa prevladuje pašna živinoreja, na bolj sušnih območjih pa ovčereja. To je ena od glavnih kmetijskih dejavnosti.

Ribištvo nima pomembnejše vloge, čeprav Avstralijo v celoti oblivajo morja.

1. **Kaj je značilno za gospodarstvo Oceanije.**

Velik del prebivalstva se preživlja s samooskrbnim kmetijstvom in ribištvom. Najpomembnejše je pridelovanje sladkornega trsa in kokosovih orehov. Velik del dohodkov dobijo s prodajo dovolilnic za ribolov. Industrija je skromna in vezana na predelavo pridelkov. Na nekaterih otokih je najpomembnejša dejavnost turizem.

Nova Zelandija je gospodarsko visoko razvita država, ki je odvisna od uvoza rudnih bogastev in energijskih virov. Kmetijstvo je specializirano in usmerjeno v živinorejo. Izvažajo volno, surovo maslo in goveje meso. Pomembno je sadjarstvo. Na obalnih območjih je pomembno ribištvo. Pomembno vlogo ima turizem.